አፕል ወይም ፖም ሌላው የኩላሊት ህመምተኞች አዘውትረው እንዲመገቡት የሚመከር የፍራፍሬ አይነት ነው። በቀን አንድ አፕል የሚመገብ ሰው ዶክተር አያስፈልገውም ይላሉ ጠቀሜታውን የሚናገሩ ሰዎች። አፕል በተፈጥሮው ከፍተኛ የሆነ የአሰር ይዘት ያለው ሲሆን፤ የሰውነትን መቆጣት የመከላከል ባህሪውም ከፍተኛ ነው። ከዚህ በተጨማሪም አፕል በርካታ ጠቀሜታዎች አሉት። ከእነዚህ ጠቀሜታዎቹ መካከልም ጥቂቶቹ በደም ውስጥ የሚገኘውን ኮሌስትሮል መቀነስ፣ የሆድ ድርቀትን መከላከል፣ የልብ ህመምን መከላከል እና ካንሰር የሚኖረውን ተጋላጭነት መቀነስ ተጠቃሾቹ ናቸው። ከእነዚህ ሁሉ ጠቀሜታዎቹ የሚልቀው ግን ለኩላሊት ህመምተኞች ተስማሚ መሆኑ ነው።
